Folkeavstemningen om OL i Oslo 2022

Folkeavstemningen om OL i Oslo 2022 var en folkeavstemning i Oslo kommune som ble avholdt samtidig med stortingsvalget 2013.

Avstemningen var rådgivende om Oslo skulle søke om å få arrangere Vinter-OL 2022 og Paralympiske vinterleker 2022. Idrettstinget i Norges idrettsforbund og olympiske og paralympiske komité vedtok 6. juni 2012 at Oslo skulle være Norges kandidatby til arrangementet.

Fristen for å formelt melde seg som søker var 14. november 2013. Vertsbyen ble valgt av IOK på deres 127. kongress i Kuala Lumpur 31. juli 2015. Oslo kommune stanset arbeidet med OL-søknaden i oktober 2014.Oslo kommune stanser OL-arbeidet

 Stemmerett 
Alle som var bosatt i Oslo kommune og hadde stemmerett ved stortingsvalg, hadde stemmerett i folkeavstemningen.Har jeg stemmerett? Oslo kommunes informasjonside, besøkt 8. august 2013 Siden utenlandske statsborgere bosatt i Norge ikke har stemmerett ved stortingsvalg, vedtok bystyret i Oslo at disse skulle ha stemmerett i denne rådgivende folkeavstemningen.Bystyret: Alle får stemme om OL i Oslo , Aftenposten 5. juni 2013, besøkt 8. august 2013

 Bakgrunn 

Norges Idrettsforbund foreslo i november 2011 for Oslo kommune at det skulle utredes om det var grunnlag for å søke olympiske og paralympiske  vinterleker i Norge i 2022. Byrådet rådet til at et slikt arbeid skulle iverksettes, og dette fikk støtte av bystyrets flertall 6. juni 2012. Et mindretall på sju (Sosialistisk Venstreparti, Rødt og Miljøpartiet De Grønne) stemte mot.Saksdokumenter til bystyremøtet 6. juni 2012, sak 118/12.

Da kommunens budsjett for 2013 skulle vedtas, ble det inngått et budsjettforlik mellom Fremskrittspartiet og byrådspartiene Høyre, Venstre og Kristelig Folkeparti. Et element i dette forliket var at det skulle arrangeres en rådgivende folkeavstemning om OL-søknaden.«Bruker 5 mill. på folkeavstemming om Oslo-OL», Aftenposten 4. desember 2012; besøkt 20. september 2013.

 Avstemningspørsmål 
Spørsmålet velgerne skulle ta standpunkt til var:

«Bør Oslo kommune søke om De olympiske vinterleker og Paralympiske leker i 2022?»

Svaralternativene var JA, NEI og BLANK STEMME.Hvordan ser stemmeseddelen ut? Oslo kommunes informasjonssider, besøkt 8. august 2013

 Resultater 
Resultatet av folkeavstemningen var et flertall for at Oslo skulle søke.Folkeavstemning 2013 Oslo kommunes nettsider Valgdeltagelsen var 66 prosent.http://www.utviklings-og-kompetanseetaten.oslo.kommune.no/oslostatistikken/article190504-42123.html

 Referanser 

Eksterne lenker
 Oslo kommunes nettside om folkeavstemningen
 Nettside for Oslo2022 – midlertidig etat i Oslo kommune som utarbeider Oslos OL-søknad
 Games In The City

Kategori:Folkeavstemninger i Norge
Kategori:Folkeavstemninger i 2013
Kategori:Vinter-OL
Kategori:Paralympiske vinterleker